EkBass/fiwiki-20250220-pages-articles huggingface dataset:
Glutationireduktaasi

Glutationireduktaasi on entsyymi, jolla on tärkeä rooli eliöiden tuottamien peroksidien ja eliöiden vierasaineiden metaboliassa. Glutationireduktaasi pelkistää hapettuneessa muodossa olevan glutationin sisältämän disulfidisidoksen vapaiksi tioliryhmiksi. Glutationireduktaasin EC-numero on EC 1.8.1.7. ==Ominaisuudet ja toiminta== Rakenteeltaan glutationireduktaasi on kahdesta samanlaisesta alayksiköstä koostuva homodimeeri. Ihmisellä kumpikin alayksikkö on molekyylimassaltaan 50 kDa. Molemmissa alayksiköissä on sitoutumiskohdat prosteettisena ryhmänä toimivalle FAD-molekyylille, pelkistimenä toimivalle NADP-molekyylille ja glutationille. Eräät syanobakteerit käyttävät pelkistimenä NADP:n sijasta NAD:tä. Glutationireduktaasi sisältää kahden kysteiiniaminohapon välisen rikkisillan. Reaktion ensimmäisessä vaiheessa NADP luovuttaa elektronit glutationireduktaasiin sitoutuneelle FAD:lle, joka pelkistää entsyymin rikkisillan. Tämän jälkeen hapettuneessa muodossa oleva glutationidisulfidi muodostaa entsyymin pelkistyneiden kysteiiniaminohappojen tioliryhmien kanssa välituotteen, jossa glutationi muodostaa entsyymin toisen kysteiinin kanssa rikkisillan. Tämän jälkeen toinen glutationireduktaasin aktiivisen kohdan kysteiinin tioliryhmästä reagoi välituotteen kanssa vapauttaen glutationin ja muodostaen alkuperäisen entsyymin. Glutationireduktaasin inhibiittoreita ovat eräät metallit, kuten sinkki-ionit, ja eräät syöpien hoitoon käytettävät lääkeaineet, kuten karmustiini. Glutationireduktaasia estäviä yhdisteitä voidaan käyttää malarialääkkeinä ja tähän tarkoitukseen käytetään muun muassa metyleenisinistä. Glutationi tarvitsee toimiakseen FAD-molekyylin, jota elimistö valmistaa riboflaviinista, joten riboflaviinin puutos voi aiheuttaa alentunutta glutationireduktaasin aktiivisuutta. ==Lähteet== Luokka:Oksidoreduktaasit
Eleutherodactylus

Eleutherodactylus on heimoon Eleutherodactylidae kuuluva sammakkosuku, jossa on 198 lajia. Ne ovat enimmäkseen yöeläimiä. == Ulkonäkö ja koko == Lajit Eleutherodactylus iberia ja kuubansammakko (E. limbatus) kuuluvat maailman pienimpiin sammakoihin. Ne elävät Kuubassa ja kasvavat vain 8,5 millimetriä pitkiksi. Suurimpien Eleutherodactylus-suvun sammakoiden pituus on kymmenen senttiä. Väriltään lajit ovat ruskeita, vihreitä tai oransseja. Joillakin lajeilla on tumma juova, joka yltää kuonosta silmän taakse. Useimmilla lajeilla on lehtisammakoiden tapaan tarttumalevyiksi laajentuneet sormien ja varpaiden kärjet. == Levinneisyys ja elinympäristö == Lajeja tavataan eteläisestä Teksasista ja läntisestä Meksikosta Belizeen ja Guatemalaan ulottuvalla alueella sekä Karibian saaristossa. Niitä esiintyy sade- ja lehtimetsissä, joitakin lajeja myös pensaissa. Lajeja esiintyy myös puutarhoissa, pelloilla ja puistoissa. == Lisääntyminen == Muniminen tapahtuu maalla ja yksilö kehittyy kokonaan munan sisällä. Munia on yli 20. Munista pidetään huolta. Useimmiten naaras vartioi niitä, mutta joillakin lajeilla koiras on vartioimassa munia. == Ravinto == Lajit pyydystävät pieniä selkärangattomia eläimiä. == Lajeja == Joitakin sukuun kuuluvia lajeja: (suomenkielisten nimien lähde) * Kuubankasvihuonesammakko (Eleutherodactylus planirostris) * Eleutherodactylus altae * Eleutherodactylus antillensis * Eleutherodactylus buniformis * Kokii (Eleutherodactylus coqui) * Eleutherodactylus gaigae * Eleutherodactylus gulosus * Eleutherodactylus jasperi * Eleutherodactylus johnstonei * Kuubansammakko (Eleutherodactylus limbatus) * Karibianviheltäjäsammakko (Eleutherodactylus martinicensis) * Eleutherodactylus megacephalus == Lähteet == Luokka:Sammakkoeläimet
Tony Cascarino

Anthony Guy ”Tony” Cascarino (s. 1. syyskuuta 1962 St Paul's Cray, Orpington, Kent, Englanti) on entinen jalkapalloilija, joka edusti urallaan useita britti- ja ranskalaisseuroja sekä Irlannin maajoukkuetta. Hän pelasi EM- kisoissa vuonna 1988 ja MM-kisoissa vuosina 1990 ja 1994. Jalkapallouransa jälkeen hän on työskennellyt Talksportilla, Sky Sportsilla sekä Irlannissa TV3:lla ja Today FM:llä. Cascarino on myös kirjoittanut kolumneja The Timesiin ja Hot Pressiin. == Jalkapalloura == Cascarino siirtyi ilmaisella siirrolla Crockenhill FC:stä Gillingham FC:hen vuonna 1982. Vuonna 1987 Cascarino siirtyi 225 000 punnan siirtosummalla Millwalliin, joukkueeseen jota hän kannatti lapsena. Millwallia seurasivat Aston Villa, Celtic ja Chelsea. Chelsean jälkeen Cascarino pelasi Ranskan Ligue 1:ssä ja Ligue 2:ssa Olympique de Marseillessa ja Nancyssa. Marseillessa Cascarino teki kahdessa kaudessa 61 maalia ja sai lempinimen ”Tony Goal”. Cascarino lopetti kauden 1999–2000 jälkeen. === Maajoukkueessa === Cascarino edusti Irlannin maajoukkuetta 88 kertaa ja teki niissä 19 maalia. Hänen viimeinen maaottelunsa oli Turkkia vastaan loppuvuodesta 1999, jolloin Irlanti epäonnistui pääsyssään vuoden 2000 EM-kisoihin. ==== Irlantilaisjuuret ==== Vaikka Cascarino syntyi Englannissa, hän pystyi edustamaan Irlannin maajoukkuetta, sillä hänen äitinsä isä Michael O’Malley oli irlantilainen. Vuoden 2000 omaelämäkerrassaan Full Time: The Secret Life of Tony Cascarino Cascarino kuitenkin paljasti, että hänellä ei oikeasti ollut irlantilaisia sukujuuria. Uransa alussa, kolme maaottelua pelattuaan vuonna 1985, Cascarino sai hylkäävän päätöksen anottuaan Irlannin passia. Hylkäyspäätöksen mukana tulleet Cascarinon äidin viranomaisdokumentit osoittivat, että hänen äitinsä oli adoptoitu, eikä Cascarinolla näin ollen ollut irlantilaisia sukujuuria. Cascarino kuitenkin jatkoi pelaamista ja hänellä oli Britannian passi. == Jalkapallouran jälkeen == Jalkapallouran jälkeen Tony Cascarino on pelannut pokeria puoliammattilaisena. == Lähteet == Luokka:Englantilaiset jalkapalloilijat Luokka:Irlantilaiset jalkapalloilijat Luokka:Irlantilaiset pokerinpelaajat Luokka:Vuonna 1962 syntyneet Luokka:Elävät henkilöt
Kuubankasvihuonesammakko

Kuubankasvihuonesammakko (Eleutherodactylus planirostris) on Eleutherodactylus-sukuun kuuluva laji. == Ulkonäkö ja koko == Aikuisen yksilön pituus on 2,5–4 cm. Väriltään kuubankasvihuonesammakko on ruskea ja sillä on selässään mustia juovia tai täpliä. Sillä on jaloissaan tarttumalevyt. == Levinneisyys ja elinympäristö == Kuubankasvihuonesammakkoa tavataan Karibian alueella. Sitä esiintyy metsissä ja puutarhoissa. == Lisääntyminen == Munia on 3–26. Muninta tapahtuu kesällä puiden tai kivien alle tai esimerkiksi lehtien sekaan. Muodonmuutos on erilainen kuin useilla sammakoilla: Munista kuoriutuvat poikaset ovat täysikasvuisten näköisiä. == Ravinto == Kuubankasvihuonesammakko syö niveljalkaisia eläimiä, kuten hyönteisiä ja hämähäkkejä. == Lähteet == == Aiheesta muualla == * Eleutherodactylus planirostris AmphibiaWeb-sivustolla. Luokka:Sammakkoeläimet
Radio Rapu

Radio Rapu oli maaliskuussa 2014 toimintansa aloittanut paikallinen nettiradio. Kanavan ohjelmasisältö keskittyi talouden ja politiikan keskusteluun ja kommentointiin. Kanava oli Suomen ensimmäinen kaupallinen puheradio. Kanavan päätoimittajana toimi Aki Pulli Radio Ravun omisti Oneiric Oy, jonka yhtenä omistajana on liikemies Timo Uusi-Kerttula. Keväällä 2014 Radio Rapu tavoitti 40 000 internet-kuulijaa viikossa. 12 ensimmäisen toimintaviikkonsa aikana kanava keräsi yhteensä 500 000 nettikuulijaa. Sen lisäksi kanavalla on ollut perinteisen FM-taajuuden kuulijoita pääkaupunkiseudulla, kun se on toiminut FM-taajuuksilla. ==Historia ja toiminta== Alkuvuonna 2014 Radio Rapu toimi yhteistyössä Uusi Suomi -verkkolehden kanssa. Yhteistyö päättyi kesäkuussa 2014. Yhtiö ilmoitti joukkorahoitushankkeesta, jossa se keräsi varoja toimittajien palkkoihin. Kampanja ei kerännyt riittävästi tukijoita läpimenoa varten. Kanavan toimintaa pyörittävä yhtiö haastoi Yleisradion markkinaoikeuteen elokuussa 2014, koska Yle Puhe -kanava mainostaa itseään sloganilla ”Suomen ainoa puheradio”, vaikka se ei haasteen mukaan ole totta. Asia sovittiin oikeuden ulkopuolella joulukuussa 2014. Kanavan toimitiloihin murtauduttiin syyskuussa 2014, ja kanava epäili tiedotteessaan murron takana olevan Venäjän kybersodankäyntiin liittyvät toimet. Murron tekijä ei ole selvinnyt. Timo Uusi-Kerttula piti murtoa ja verkkohyökkäyksiä varoituksena sekä kehotuksena lopettaa Venäjä- ja Ukraina-uutisointi. Radio Rapu suunnitteli vuonna 2014 yhteistyötä journalistiryhmän kanssa, joka aikoi perustaa venäjänkielisen uutisportaalin tukemaan Venäjän federaation toimittajien sananvapautta. Projekti keräsi tarkoitukseen rahoitusta Kickstarter-joukkorahoituspalvelussa. Vuoden 2014 loppuun mennessä radio ei kuitenkaan ollut aloittanut lupailemaansa toimintaa. Radio Rapu lopetti keväällä 2016 juonnetut lähetyksensä ja ajoi varsinaisen toimintansa alas. Oneiric Oy oli jättänyt toimilupahakemuksen pääkaupunkiseudulle Viestintävirastolle tammikuussa 2016, mutta jäi lopulta ilman toimilupaa. Kanavan 400 watin lähetin oli Hanasaaressa toimivan Helsingin Energian B-voimalaitoksen 150 metriä korkeassa piipussa. Kanavasta vastanneen Oneiric oy:n toiminta lakkasi marraskuussa 2016. Kanavan verkkosivusto lakkasi toimimasta syksyllä 2018. ==Juontajat== Kanavan ensimmäiset juontajat olivat Wallu Valpio ja Lilli Earl. Mikael Jungner aloitti keväällä 2015 viikoittaisen Sometunti-ohjelman juontamisen kanavalla. ==Lähteet== == Aiheesta muualla == * Radio Ravun kotisivut * Radio Rapu Twitterissä * Radio Rapu TuneInissä Luokka:Paikallisradiot Luokka:Suomalaiset radioasemat Luokka:Puheradio Luokka:Vuonna 2014 perustetut radioasemat Luokka:Vuonna 2016 lakkautetut radioasemat
Puheradio

Puheradio on radioformaatti, jossa käydään keskustelua eri aiheista. Useimmat ohjelmat ovat yhden radiojuontajan tai toimittajan vetämiä, ja niissä on eri vieraiden haastatteluja. Puheradiossa kuuntelijat ottavat yleensä osaa ohjelman tekemiseen juontajan kanssa, tyypillisesti soittamalla ohjelmaan puhelimella tai käymällä tekstipohjaista keskustelua Internetissä julkisesti. Puheradioilla ei kuulla lainkaan musiikkia. Suomessa puheradioita ovat Yle Puhe ja Radio Rapu. Aikaisemmin puheradio ei ole tarkoittanut sävelradion vastakohtaa, vaan radiopuhelinta erotukseksi sähkötysradiolle, jolla ei voinut puhua, vaan ainoastaan sähköttää. *
Oliivivahanokka

Oliivivahanokka (Coccopygia quartinia) on loistopeippojen heimoon kuuluva varpuslintu. Sitä pidetään usein samana lajina vihervahanokan kanssa. ==Lähteet== Luokka:Loistopeipot
Nigerianvahanokka

Nigerianvahanokka (Estrilda poliopareia) on loistopeippojen heimoon kuuluva varpuslintu. == Levinneisyys == Nigerianvahanokkaa tavataan Etelä-Nigeriassa ja Beninissä. Laji on luokiteltu silmälläpidettäväksi. Sen populaation arvellaan olevan melko pieni, mutta nigerianvahanokalle sopivat elinympäristöt eivät kuitenkaan ole vaarassa, eikä sen kannan koko ole laskussa. Lajin harvinaisuuden syyt eivät ole tiedossa. == Lähteet == Luokka:Loistopeipot
Luhtavahanokka

Luhtavahanokka (Estrilda paludicola) on loistopeippojen heimoon kuuluva varpuslintu. == Levinneisyys == Luhtavahanokkaa tavataan Keski- ja Itä- Afrikassa sekä Eteläisen Afrikan pohjoisosissa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi. == Lähteet == Luokka:Loistopeipot
Mantellidae

Mantellidae on sammakoiden lahkoon kuuluva heimo. == Levinneisyys ja elinympäristö == Heimoa tavataan vain Madagaskarilla ja Comoron saarilla. == Luokitus == Alaheimo Boophinae * Suku Boophis Alaheimo Mantellinae * Suku Blommersia * Suku Gephyromantis * Suku Guipemantis * Suku Mantella * Suku Mantidactylus * Suku Spinomantis == Lähteet == == Aiheesta muualla == * http://www.britannica.com/EBchecked/topic/362928/Mantellidae Luokka:Sammakkoeläimet
North York (Ontario)

North York on entinen Toronton metropolialueeseen kuulunut kaupunki, joka liitettiin vuonna 1998 kuudesta itsenäisestä kaupungista muodostettuun uuteen Toronton kaupunkiin. North Yorkin alue muodostaa nykyisestä Toronton pinta- alasta noin neljäsosan ja alue sijoittuu Toronton keskusta-alueen pohjoispuolelle. == Historia == Alueella on ollut asutusta 1800-luvun alusta ja North York ilmestyi karttoihin vuonna 1922, kun Toronton kultaisen hevosenkengän maaseutukeskus erotettiin omaksi townshipiksi Yorkin townshipista. Toisen maailmansodan jälkeen alueen asutus kasvoi runsaasti erityisesti Highway 401:n rakentamisen jälkeen. North York liittyi vuonna 1954 Toronton metropolihallintoon ja sai vuonna 1967 Borough'n arvon. North York ehti olla myös kaupunki (City) vuosina 1979-1997 ennen sulautumistaan Torontoon. == Tunnettuja asukkaita == * Jason Allison, entinen NHL- jääkiekkoilija * Sean Avery, entinen NHL-jääkiekkoilija * Norris Bowden, 1952 talviolympialaisten mitalisti taitoluistelussa * Kai Kantola, jääkiekkoilija * David Monsalve, jalkapallomaalivahti * Geddy Lee, rockmuusikko * Gary Roberts, entinen NHL-jääkiekkoilija == Katso myös == * Suur-Toronto == Lähteet == == Aiheesta muualla == * City of Toronto: North York Community Council Luokka:Toronton maantiede
Mäntänkosken voimala

Mäntänkosken voimala on Mäntän Energia Oy:n 1930-luvulla rakennettu vesivoimala Mäntässä Keurusselän ja Kuoreveden välillä. Sen putous on 6,5 metriä, teho 1,5 MWWSOY Iso tietosanakirja 6, s. 321, WSOY 1997 ISBN 951-0-20163-4 ja energia 5,0 GWh/a. Se kuuluu Kokemäenjoen vesistöön Keuruun reitille.Vesirakentaja Oy Pato on 2-luokan pato.Ympäristö.fi (pdf) Ennen rakentamista luonnontilassa ollessaan Mäntänkoski haarautui itäiseen ja läntiseen haaraan. Nykyisin vedet kulkevat turbiinin kautta. Vain ylijuoksutuksen aikana osa vedestä menee suoraan padon yli alakanavaan. Lupa rakentamiseen myönnettiin G. A. Serlachius Aktiebolagille 10.10.1934. Rakentamisen vuoksi Mäntäkoskessa ollut järvitaimenen lisääntymisalue tuhoutui ja taimenen mahdollinen vaellus kosken alapuolelta Keurusselkään ja siihen laskeviin jokiin estyi.Ympäristö.fi == Lähteet == Luokka:Suomen vesivoimalat Luokka:Suomen padot Luokka:Mänttä Luokka:Kuoreveden alue Luokka:Keurusselän alue
Autiopyöli

Autiopyöli () on keskiajalla Suomessa tai Ruotsissa ollut varsinaisista kylistä erillään sijainnut, verolle pantu mutta asumaton maakappale.von Hertzen, Erik: Kiikalan historiallinen aika. Teoksessa: Nimitys autiopyöli on ollut käytössä etenkin Varsinais-Suomessa ja liittyy nimenomaan uudisasutukseen. Sanan jälkiosa pyöli tulee ruotsin sanasta böle, jonka eräs merkitys keskiajalla oli ’asuinpaikka’. Syntytapoja autiopyölillä on päätelty voineen olla useita. Keskiajan uudisasutuskaudella entisen erämaan omistaja on voinut haluta säilyttää sen nautinnan itsellään ja ottanut maksaakseen siitä veroa; tai jokin kylä on joutunut esimerkiksi lainan, sakon tai muun maksun panttina luovuttamaan osan maistaan ulkopuoliselle; tai kyseessä on pysyvästi autioitunut asutus, joka on tullut veroa vastaan nautittavaksi joko jollekin lähikylälle tai maakunnan kartanolle. Tällaisten autioitumisten on Suomessa arveltu voivan liittyä mahdollisesti esimerkiksi mustaan surmaan. Varsinais- Suomessa historiantutkija Eljas Orrman on todennut vanhimpien maakirjojen laatimisen aikaan 1540-luvulla autiopyölejä olleen eri puolilla maakuntaa kaikkiaan 39. Näitä ovat olleet esimerkiksi Raisiossa Vihtilänpyöli, Suomusjärvellä Vareksenpyöli ja Kiikalassa Hidoisenpyöli. Samaan aihepiiriin liittyvät myös käsitteet ulkoveromaa () ja ulkokylänmaa. Näistä ainakin käsitettä ulkoveromaa on voitu käyttää myös autiopyölin synonyyminä , ja myös käsite ulkokylänmaa liittyy samankaltaisiin yhteyksiin. ==Katso myös== * Ulkokyläpalsta ==Lähteet== ==Aiheesta muualla == * Luokka:Suomen asutus- ja yhteiskuntahistoria Luokka:Ruotsin historia
Savannivahanokka

Savannivahanokka (Estrilda melpoda) on loistopeippojen heimoon kuuluva varpuslintu. ==Levinneisyys== Savannivahanokkaa tavataan luonnonvaraisena Afrikan länsi- ja keskiosissa. Lajia on kuvattu yleisestä tai paikallisesti yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Loistopeipot
Ruostevahanokka

Ruostevahanokka (Estrilda rhodopyga) on loistopeippojen heimoon kuuluva varpuslintu. ==Levinneisyys== Ruostevahanokkaa tavataan Itä-Afrikassa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Loistopeipot
Märjänmäen rautatietunneli

Märjänmäen rautatietunneli on tunneli rantaradalla Perniössä Karjaan ja Salon välisellä rataosalla. Sen pituus on 1 240 metriä ja se valmistui vuonna 1992.WSOY Iso tietosanakirja 6, s. 322, WSOY 1997 ISBN 951-0-20163-4 Tunnelissa on 160 km/h nopeusrajoitus. == Lähteet == Luokka:Perniö Luokka:Suomen rautatietunnelit
Brandenburgin Maria Eleonoora

Marie Eleanore von Hohenzollern (11. marraskuuta 1599 – 28. maaliskuuta 1655) oli saksalainen prinsessa ja Ruotsin kuningatar Kustaa II Aadolfin puolisona. Hänen vanhempansa olivat Juhana Sigismund, Brandenburgin vaaliruhtinas ja Preussin herttuatar Anna von Hohenzollern, jonka isä oli Preussin herttua Albrecht Friederich. The Peerage entry on Maria Eleonore. A genealogical survey of the peerage of Britain as well as the royal families of Europe. Viitattu 24.6.2015. Hänellä oli seitsemän sisarusta, joista veli oli Georg Wilhelm, oli Brandenburgin vaaliruhtinas ja Preussin herttua. Maria Eleonoora avioitui Ruotsin kuningas Kustaa II Aadolfin kanssa 25. marraskuuta 1620 äitinsä siunauksella, mutta vastoin veljensä tahtoa. Hänen veljensä oli Georg Wilhelm, Brandenburgin vaaliruhtinas, joka oli juuri perinyt tittelin isältään. Hän synnytti vuonna 1626 miehelleen tyttären ja tulevan kuningattaren Kristiinan. Maria Eleonooraa kuvattiin aikanaan Euroopan kauneimmaksi kuningattareksi ja, niin kuin hänen tyttärensä myöhemmin sanoi, Marialla olivat "kaikki hyveet ja paheet", jotka aikansa naiselle kuuluivatkin. ==Lähteet== ==Aiheesta muualla== * Biography of Maria Eleonore of Brandenburg Luokka:Ruotsin kuningattaret Luokka:Vuonna 1599 syntyneet Luokka:Vuonna 1655 kuolleet
Arabianvahanokka

Arabianvahanokka (Estrilda rufibarba) on loistopeippojen heimoon kuuluva varpuslintu. ==Levinneisyys== Arabianvahanokkaa tavataan Saudi-Arabian lounaisosissa ja Jemenissä. Lajin on kuvattu olevan harvinainen Saudi- Arabiassa ja Jemenin eteläosissa ja hieman yleisempi Jemenin pohjoisosissa. Se on luokiteltu elinvoimaiseksi. ==Lähteet== Luokka:Loistopeipot
Sahelinvahanokka

Sahelinvahanokka (Estrilda troglodytes) on loistopeippojen heimoon kuuluva varpuslintu. ==Levinneisyys== Sahelinvahanokkaa tavataan luonnonvaraisena Afrikassa Länsi-Afrikasta Keski-Afrikan kautta Eritreaan ja Keniaan ulottuvalla alueella. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Kongonvahanokka

Kongonvahanokka (Estrilda nigriloris) on loistopeippojen heimoon kuuluva varpuslintu. ==Levinneisyys== Kongonvahanokkaa tavataan Kongon demokraattisen tasavallan eteläosissa. Laji on harvinainen ja huonosti tunnettu. Se on luokiteltu puutteellisesti tunnetuksi. ==Lähteet== Luokka:Loistopeipot
Metsävahanokka

Metsävahanokka (Estrilda atricapilla) on loistopeippojen heimoon kuuluva varpuslintu. ==Levinneisyys== Metsävahanokkaa tavataan Afrikan keskiosissa. Lajia on kuvattu yleiseksi tai paikallisesti yleiseksi ja runsaslukuiseksikin joillain alueilla. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Naamiovahanokka

Naamiovahanokka (Estrilda erythronotos) on loistopeippojen heimoon kuuluva varpuslintu. ==Levinneisyys== Naamiovahanokkaa tavataan Afrikan etelä- ja itäosissa. Lajia on kuvattu yleiseksi tai paikallisesti yleiseksi . Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Vihertäpläpeippo

Vihertäpläpeippo (Mandingoa nitidula) on loistopeippojen heimoon kuuluva varpuslintu. ==Levinneisyys== Vihertäpläpeippoa tavataan Saharan eteläpuolisessa Afrikassa. Laji on vaikeati huomattava, ja se saattaa olla yleinen. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Jacob Katonon

Jacob Kipngetcih Katonon (s. 5. lokakuuta 1969) on kenialainen yleisurheilija, joka kilpaili hyppylajeissa. Hän hyppäsi Kenian ennätyksen korkeushypyssä, pituushypyssä ja kolmiloikassa. Katonon karsiutui kolmiloikan loppukilpailusta Göteborgin MM-kilpailuissa 1995 ja Atlantan olympialaisissa 1996.) Vuoden 1994 Kansainyhteisön kisoissa hän sijoittui kolmiloikassa yhdeksänneksi. Vuoden 1995 Afrikan kisoissa hän voitti kolmiloikan ja sijoittui pituushypyssä kolmanneksi. == Henkilökohtaiset ennätykset == :Lähde: IAAF * Korkeushyppy: 224 (1992) * Pituushyppy: 812 (1995) * Kolmiloikka: 17,12 (1996) == Lähteet== Luokka:Kenialaiset yleisurheilijat Luokka:Kolmiloikkaajat Luokka:Pituushyppääjät Luokka:Korkeushyppääjät Luokka:Vuonna 1969 syntyneet Luokka:Elävät henkilöt
Viiltopeippo

Viiltopeippo (Amadina fasciata) on loistopeippojen heimoon kuuluva varpuslintu. ==Levinneisyys== Viiltopeippoa tavataan laajalla alueella Afrikassa. Pohjois-Afrikasta se puuttuu ja myös Keskisessä Afrikassa sen levinneisyysalueessa on aukko. Lajia on kuvattu yleiseksi tai paikallisesti yleiseksi. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Kiltua

Kiltua on Savon Voiman vesivoimala Sonkajärvellä Laakajärven ja Kiltuanjärven välillä. Se on valmistunut 1982. Sen putous on 19 metriä ja teho 5,6 MW. Se kuuluu Vuoksen vesistön Nilsiän reittiin.Facta2001, WSOY 1981, 7. osa, palsta 435 Sen vuotuinen energiantuotanto on 7 GWh.Kiltuan voimalaitos, Vesirakentaja Oy 2015 Laitos on saneerattu kokonaan Uudella juoksupyörällä parannettiin voimalaitoksen hyötysuhdetta ja samassa yhteydessä uusittu voimalaitosautomaatio mahdollistaa paremman säädettävyyden ja etäohjauksen. Hankkeen kokonaiskustannus oli noin 2 miljoonaa euroa. == Lähteet == Luokka:Suomen vesivoimalat Luokka:Suomen padot Luokka:Sonkajärvi Luokka:Nilsiän reitin valuma-alue
Pantelosaurus

Pantelosaurus on sukupuuttoon kuollut varhaisella permikaudella elänyt synapsidisuku, joka kuuluu kladiin Sphenacodontia. Sukuun luetaan laji Pantelosaurus saxonicus.Genus: Pantelosaurus HUENE, 1925 Paleofile.com (viitattu: 16. 1. 2014) Anatomy and relationships of Haptodus garnettensis, a Pennsylvanian synapsid from Kansas Journal of Vertebrate Paleontology A new basal sphenacodontid synapsid from the Late Carboniferous of the Saar−Nahe Basin, Germany Autapomorphies of the main clades of synapsids Tree of Life Web Project (ToL) ==Luokittelu== Pantelosaurus saxonicusin nimesi Huene vuonna 1925. Kuitenkin vuonna 1979 Currie synonymisoi sen ja useita muita varhaisia Sphenacodontian edustajia Haptodus baylei -lajin kanssa, joka oli nimetty jo 1886. Hän kuitenkin teki tämän ilman, että olisi suoraan verrannut useimpien niistä fossiileja toisiinsa, mukaan lukien H. baylein holotyyppi. Myöhemmät tutkimukset ovat kuitenkin havainneet useita eroja näiden eläinten välillä ja kladistisissa tutkimuksissa onkin havaittu, etteivät ne ole toistensa lähimpiä sukulaisia, joten Currien niille tekemä uudelleenluokittelu osoittautui virheelliseksi. Tästä syystä ne on uudelleen erotettu omiksi suvuikseen. ==Fylogenia== Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta): ==Lähteet== Luokka:Synapsidit
Erkki Kinnunen

Erkki Johannes Kinnunen (20. syyskuuta 1908 Mikkeli – 20. maaliskuuta 1980 Helsinki)Kuolleita (maksullinen artikkeli) Helsingin Sanomat 22.3.1980, HS Aikakone. Viitattu 16.4.2018. oli suomalainen tekniikan tutkija ja professori. Hän oli kauppa- ja teollisuusministeriön teollisuusosaston osastopäällikkö ja ylijohtaja 1955–1961, Suomen Metalliiteollisuusyhdistyksen toimitusjohtaja 1962–1964 ja sitten Lappeenrannan teknillisen korkeakoulun teollisuustalouden professori ja rehtori 1971–1975.Facta2001, WSOY 1981, 8. osa, palsta 444 Kinnunen valmistui diplomi-insinööriksi vuonna 1933 ja tekniikan lisensiaatiksi 1955 sekä väitteli tohtoriksi 1967. Hän työskenteli nuorempana muun muassa insinööritoimiston Vuoriston, Ekono-yhdistyksen ja Suomen Puunvienti Oy:n palveluksessa. Vuosina 1944–1952 hän oli Valkon Laiva Oy:n toimitusjohtaja ja samalla 1948–1951 Teknillisen korkeakoulun (TKK) puun mekaanisen teknologian vt. professori. Hän oli TKK:lla vielä teollisuustalouden apulaisprofessorina 1968–1971. Vuosina 1952–1955 Kinnunen oli Rauma-Repola Oy:n johtaja ja vuonna 1955 lyhyesti H. G. Paloheimo Oy:n insinöörinä, mistä hän siirtyi Kauppa- ja teollisuusministeriön osastopäälliköksi. Hän osallistui asiantuntijana Suomen ja Neuvostoliiton välisiin kauppaneuvotteluihin. == Lähteet == == Aiheesta muualla == * Erkki J. Kinnunen : Suomi on suuri - uusia teitä tarvitaan. Tie halki erämaan, Helsingin Sanomat, 23.06.1939, nro 166, s. 36, Kansalliskirjaston digitaaliset aineistot Luokka:Suomalaiset professorit Luokka:Lappeenrannan teknillisen yliopiston professorit Luokka:Lappeenrannan teknillisen yliopiston rehtorit Luokka:Suomalaiset insinöörit Luokka:Vuonna 1908 syntyneet Luokka:Vuonna 1980 kuolleet Luokka:Ministeriöiden osastopäälliköt
Anna-Leena Mäki-Penttilä

Anna-Leena Mäki-Penttilä (s. 3. helmikuuta 1946 Koski Hl.) on suomalainen näyttelijä ja käsikirjoittaja. Hänen tunnetuin roolinsa on komisario Palmun sihteeri elokuvassa Vodkaa, komisario Palmu. == Filmografia == === Elokuvat === *Vodkaa, komisario Palmu (1969) *Tulennielijä (1998) === Televisiosarjat ja -elokuvat === *Teatterituokio (1972) *Uudesta luotava maa (1974) *Isännät ja isäntien varjot (1976) *Ulosmittaajat (1983) *Elma ja Toini (1987) *Toinen luonto (1993) *Kovaa maata (1994) *Sydän toivoa täynnä (1998 *Urakka Kuunsaarella (1999) *Sikanautaa (2000) *Yhteinen huone (2002) *Kylmäverisesti sinun (2005) == Lähteet == *Elonet *Internet Movie Database ===Viitteet=== Luokka:Suomalaiset näyttelijät Luokka:Suomalaiset käsikirjoittajat Luokka:Vuonna 1946 syntyneet Luokka:Elävät henkilöt
Ctenospondylus

Ctenospondylus on sukupuuttoon kuollut synapsidisuku. Se kuuluu heimoon Sphenacodontidae ja eli varhaisen permikauden aikana. Sukuun luetaan kaksi lajia: Ctenospondylus casei ja Ctenospondylus ninevehensis. Ctenospondylus oli lihansyöjä.Genus: Ctenospondylus ROMER, 1936 Paleofile.com (viitattu: 16. 1. 2014) †Ctenospondylus Romer 1936 (synapsid) Fossilworks - Gateway to the Paleobiology Database A new basal sphenacodontid synapsid from the Late Carboniferous of the Saar−Nahe Basin, Germany Synapsida - Mammals and their extinct relatives Tree of Life Web Project (ToL) Autapomorphies of the main clades of synapsids Tree of Life Web Project (ToL) == Fylogenia == Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta): == Lähteet == Luokka:Synapsidit
Cedar Rapids RoughRiders

Cedar Rapids RoughRiders on vuonna 1983 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Cedar Rapidsista Iowasta. ==Joukkue== Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 33 Chris Birdsall L 1996 Glen Rock, New Jersey, Yhdysvallat 35 Danny Tirone 1994 Trumbull, Connecticut, Yhdysvallat Ben Blacker L 1997 Oakville, Ontario, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 2 McKay Flanagan R 1997 Ridgefield, Connecticut, Yhdysvallat 7 Charlie Curti 1995 Mound, Minnesota, Yhdysvallat 26 Clark Kuster R 1995 St. Louis, Missouri, Yhdysvallat Tim Shoup L 1995 Upper St. Clair, Pennsylvania, Yhdysvallat Logan Von Ruden R 1996 Northfield, Minnesota, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 8 Dylan Steman L KH 1994 Maple Grove, Minnesota, Yhdysvallat 10 Brennan Sanford H 1995 Holt, Michigan, Yhdysvallat 11 Nick Master L H 1995 Broomal, Pennsylvania, Yhdysvallat 16 Carlos Fornaris H 1995 Miami, Florida, Yhdysvallat 17 Erik Foley L H 1997 20 Jason Kalinowski R OLH 1995 Stamford, Connecticut, Yhdysvallat 21 Alec Marsh R VLH 1995 Bridgewater, New Jersey, Yhdysvallat 24 Kevin Shand R H 1995 Saline, Michigan, Yhdysvallat 28 Cal Burke R H 1997 Boxborough, Massachusetts, Yhdysvallat == Aiheesta muualla == * Cedar Rapids RoughRidersin verkkosivut Luokka:USHL-seurat Luokka:Iowan urheilu
Vaahteraliigan kausi 1999

Vaahteraliigan kausi 1999 oli Vaahteraliigan 20. kausi. Liigan runkosarjassa oli tarkoitus pelata kymmenen kierrosta, mutta yhden joukkueen jättäytyessä sarjasta kauden kintaalla seitsemän joukkuetta pelasivat epätasaisen määrän otteluita. Runkosarjan neljä parasta joukkuetta etenivät pudotuspeleihin, kun taas viimeiseksi jäänyt joutui karsimaan sarjapaikasta I-divisioonan toiseksi sijoittuneen kanssa. Vaahteramaljassa kohtasivat viime kauden tapaan Helsinki Roosters ja Turku Trojans. Roosters voitti Trojansin toistamiseen ja voitti samalla viidennen peräkkäisen mestaruutensa. Arctic Circle Stars voitti pronssia. Sarjanousija Oulu Northern Lights jäi runkosarjassa viimeiseksi, mutta voitti karsintaottelunsa jäi säilytti sarjapaikkansa. ==Runkosarja== OT V H TE PÄ MS PTS Roosters 9 9 0 511 44 +467 18 Arctic Circle Stars 8 6 2 187 122 +65 12 Trojans 8 6 3 196 116 +80 12 Crocodiles 9 5 4 227 163 +64 10 Butchers 9 2 7 131 333 -202 4 East City Giants 8 1 7 104 328 -224 2 Northern Lights 9 1 8 73 323 -250 2 ==Pudotuspelit== {{Turnauspuu4 | |Roosters|35 (14)|Croodiles|0 (0) | |Arctic Circle Stars|28 (14)|Trojans|40 (21) | Vaahteramalja XX 28.8.|Roosters|35 (14)|Trojans|14 (7) | |Arctic Circle Stars|41 (21)|Croodiles|27 (13) }} ;Karsintaottelu 29.8. Northern Lights – Wolverines : 49 (0) – 6 (0) ==Lähteet== 1999 Luokka:Vuoden 1999 urheilu
Chicago Steel

Chicago Steel on vuonna 1996 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Bensenvillestä Illinoisista. == Aiheesta muualla == * Chicago Steelin verkkosivut Luokka:USHL-seurat Luokka:Illinois’n urheilu
McLaren MP4-28

McLaren MP4-28 on brittiläisen Formula 1 -talli McLarenin käyttämä auto kaudella 2013. Autolla kilpailivat brittiläinen Jenson Button sekä meksikolainen Sergio Pérez. McLaren ei voittanut autolla yhtään osakilpailua, vaan paras sijoitus Buttonin neljäs sija tuli kauden päätösosakilpailussa Brasiliassa. Valmistajien MM-sarjassa McLaren sijoittui viidenneksi. Edellisen kerran McLaren jäi palkintopallien ulkopuolelle kauden jokaisessa kisassa kaudella 1980. == Testit == MP4-28 sai huomiota Jerezin talvitesteissä huomattavan nopeutensa ansiosta ja auto nousikin mestaruusehdokkaiden joukkoon. Pian kuitenkin selvisi, että vauhdin syynä oli väärin asennettu jousituksen osa Jenson Buttonin autossa mikä vaikutti auton käyttäytymiseen mutkissa. McLaren joutui asentamaan osan uudestaan, jolloin kierrosajat hidastuivat. == Tulokset == Kausi Talli/Moottori/Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus 2013 Vodafone McLaren Mercedes Mercedes V8 AUS MAL CHN BHR ESP MON CAN GBR GER HUN BEL ITA SIN KOR JPN IND ABU USA BRA 122 5. 2013 Vodafone McLaren Mercedes Mercedes V8 Jenson Button 9 17† 5 10 8 6 12 13 6 7 6 10 7 8 9 14 12 10 4 2013 Vodafone McLaren Mercedes Mercedes V8 Sergio Pérez 11 9 11 6 9 16† 11 20† 8 9 11 12 8 10 15 5 9 7 6 † Kuljettaja keskeytti, mutta onnistui ajamaan yli 90% kilpailusta mikä oikeuttaa loppusijoitukseen. == Lähteet == == Aiheesta muualla == Luokka:Autot Formula 1 -kaudella 2013 M4/28
Dubuque Fighting Saints

Dubuque Fighting Saints on yhdysvaltalainen juniorijääkiekkoseura, joka pelaa USHL:ssa. Seura on kotoisin Dubuquesta Iowasta. Seura pelasi USHL:ssä jo vuosina 1980–2001, mutta vuonna 2001 seura ajautui konkurssiin. Seura perustettiin uudelleen kaudella 2010–2011, jolloin se voitti myös USHL:n mestaruuden kukistettuaan finaalissa Green Bay Gamblersin. == Aiheesta muualla == * Dubuque Fighting Saintsin verkkosivut Luokka:USHL-seurat Luokka:Iowan urheilu
Indiana Ice

Indiana Ice on vuonna 2003 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Indianapolista Indianasta. == Aiheesta muualla == * Indiana Icen verkkosivut Luokka:USHL-seurat Luokka:Indianapolisin urheilu
Muskegon Lumberjacks

Muskegon Lumberjacks on vuonna 2010 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Muskegonista, länsi-Michiganista. Joukkueen kotikenttä on L.C. Walker Arena Muskegonissa. Tämä joukkue korvasi aiemmin IHL:ssä pelanneen samannimisen joukkueen joka oli siirtynyt vuosina 2009-2010 Evansvilleen Indianaan. Joukkueen omisti Lou ja Josh Mervis Blue Ox Hockey-yhtiön kautta. Joukkue myytiin kesäkuussa 2013 kolmelle ex-NHL pelaajalle: Chris ja Peter Ferrarolle sekä John Vanbiesbrouck:lle. == Aiheesta muualla == *Muskegon Lumberjacksin verkkosivut Luokka:USHL-seurat Luokka:Michiganin urheilu
USA Hockey National Team Development Program

USA Hockey National Team Development Program eli USNTDP on USA Hockey -organisaation alainen hanke. Hanke aloitettiin vuonna 1996, jotta Yhdysvaltain alle 18-vuotiaiden sekä alle 17-vuotiaiden jääkiekkomaajoukkueet saisivat mahdollisimman paljon harjoittelua. USNTDP:n kotipaikaksi valittiin Ann Arbor Michiganista. USNTDP pelaa myös yliopistojääkiekkoa NCAA:ssa pelaavia seuroja vastaan. USNTDP pelasi aikaisemmin myös North American Hockey Leaguessa, mutta vuonna 2009 USNTDP:n tärkeimmäksi sarjaksi vakiintui USHL. == Lähteet == == Aiheesta muualla == * USA Hockey National Team Development Programin verkkosivut Luokka:Yhdysvaltalaiset jääkiekkoseurat
Lapsikuoro Jippii

Jippii-kuorot ovat suomalaisia ja nykyisin myös muissa maissa toimivia lapsikuoroja. Ne toimivat seurakunnissa ja kouluissa useiden eri kirkkokuntien alaisuudessa. Kuorotoiminta on maksutonta, ja kaikki halukkaat lapset ja lapsikuorot voivat tulla mukaan. Jippii-lauluissa kaikuu evankeliumi, ja laulujen kautta lapset osallistuvat lähetystyöhön. == Jippii-kuorot Suomessa == Suomessa Jippii-kuorotoiminnassa on mukana noin sata lapsikuoroa, jotka toimivat itsenäisesti omilla paikkakunnillaan. Kuorojen mukana Jippii- orkestereissa soittaa kymmeniä ammattimuusikkoja. Toiminnan tueksi on julkaistu nuotit ja musiikkitaustat Jippii-lauluista. Muutamia kertoja vuodessa järjestetään suurempia yhteiskonsertteja. Vuonna 2017 Suomen 100-vuotis- ja uskonpuhdistuksen 500-vuotisjuhlien kunniaksi Jippii-kuorot järjestivät ympäri Suomen kulkeneen Ristin maa 2017 -kiertueen yhdessä King's Kids -lähetysliikkeen kanssa. Suomeksi on julkaistu 12 Jippii-levyä, viimeisimpänä Raamatun punainen lanka-levyn vuonna 2021. Vuonna 2025 Jippii julkaisee 52 laulua, jotka on sävelletty suoraan Raamatun tekstiin. Valtaosan sävellyksistä ovat tehneet Tuomas ja Nyyti Kannisto. == Jippii-kuorot muissa maissa == Jippii-lauluja alettiin kääntää viroksi jo ennen kuin ensimmäinen suomenkielinen levy valmistui, ja unkarinkielinen Jippii-äänite ilmestyi pian suomalaisen levyn jälkeen. Nyt Jippii-äänitteitä on tehty jo 60 kappaletta 39 kielellä. Laulujen käännösohjelmassa on yli sata kieltä. Laulut äänitetään paikallisten lasten kanssa kussakin maassa. Jippii-kuoroja on muun muassa Virossa, Latviassa, Liettuassa, Venäjällä, Albaniassa, Armeniassa, Brasiliassa, Madagaskarilla, Nepalissa, Intiassa, Laosissa ja Japanissa. Kansainvälisissä Jippii-konserteissa lapset laulavat samoja lauluja monilla eri kielillä. Vuoden 2014 lopussa julkaistu georgiankielinen levy on 35. Jippii-äänite ja oletettavasti ensimmäinen korkealaatuinen hengellinen lastenmusiikkilevy Georgiassa. == Historia == Jippii-toiminta alkoi vuonna 1998 Suomessa Fida International -lähetysjärjestön lapsityössä. Sittemmin Jippiimissio on itsenäistynyt omaksi toimijaksi. Ensimmäiset Jippii-laulut tehtiin vuonna 2000 ja ensimmäinen suomenkielinen Jippii-äänite nimeltään Jippii, Taivaan Isän hommissa julkaistiin vuonna 2001. Myös muunkielinen toiminta alkoi nopeasti, sillä viron- ja unkarinkieliset levyt julkaistiin pian suomenkielisen levyn jälkeen. == Muusikot == Jippii-kuoroille musiikkia ovat tehneet muun muassa Lasse Heikkilä, Jukka Salminen ja Tuomas Kannisto. == Jippiimissio ry == Jippii-kuorotoimintaa koordinoi Jippiimissio ry, joka myös tuottaa kuoroja varten erilaista materiaalia. == Lähteet == == Aiheesta muualla == * http://facebook.com/jippiimissio – Jippiimission Facebook-sivu Luokka:Helluntaiherätys Suomessa Luokka:Suomalaiset lapsikuorot Luokka:Suomalaiset lähetystyöjärjestöt
Youngstown Phantoms

Youngstown Phantoms on vuonna 2003 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Youngstownista Ohiosta. == Aiheesta muualla == * Youngstown Phantomsin verkkosivut Luokka:USHL-seurat Luokka:Ohion urheilu
Operaatio Tiikeri (1944)

Operaatio Tiikeri () oli liittoutuneiden vuonna 1944 toimeenpanema harjoitusoperaatio, jonka tarkoituksena oli valmistella joukkoja Normandian maihinnousuun. Monien virheiden vuoksi operaatio päättyi valtaviin miestappioihin, kun saksalaiset hyökkäsivät harjoitusjoukkoja vastaan.Tieteen kuvalehti Historia 2/2014, s.44–49 ==Tapahtumien kulku== Illalla, 27. huhtikuuta 1944 sataneljätoista liittoutuneiden maihinnousualusta lähti liikkeelle Lounais-Englannista osana harjoitusta, jonka tarkoituksena oli jäljitellä tulevaa Normandian maihinnousua. Plymouthista lähti liikkeelle operaation eräs viiden aluksen osajoukko. Myöhemmin tähän saattueeseen liittyi kolme Brixhamista lähtenyttä alusta. Kohteena oli Utah Beachiä harjoituksessa esittänyt, Lymenlahden pohjukassa sijaitseva Slaptonin ranta. Matkalla harjoitusrannalle yhdeksän saksalaisten nopeaa Schnellboot-torpedovenettä kuitenkin hyökkäsi kyseisen saattueen kimppuun. Torpedohyökkäyksen seurauksena 1 405 brittiläistä merimiestä ja yhdysvaltalaista sotilasta sai surmansa. ==Merkittävimmät virheet== Liittoutuneet tekivät monia ratkaisevia virheitä operaation suunnittelussa, tiedotuksessa ja toteutuksessa. Yksi hyökkäyksen kohteena olleen saattueen aluksista - HMS Scimitar - oli vahingoittunut vain muutamaa tuntia ennen lähtöä. Päämajan hidastelusta johtuen korvaava laiva - HMS Saladin - saavutti joukon vasta kun pelastustyöt veden varassa olleiden pelastamiseksi olivat jo käynnissä. Vaikka saksalaisten lähtö Ranskan Cherbourgista oli havaittu, ei tieto siitä kulkeutunut kaikkiin harjoitukseen osallistuviin aluksiin. Yksi syy tähän oli brittiläisten ja yhdysvaltalaisten joukkojen käyttämät eri radiotaajuudet. Opetuksen puute pelastusvyön käytöstä koitui suuren joukon miehiä kuolemaksi, kun he taistelivat torpedoitujen alusten upottua viisiasteisessa vedessä. Katasrofaalisen harjoituksen kulku salattiin aikoinaan, jotta Normandian maihinnousun aikataulu ei olisi kärsinyt tragedian vuoksi. Asioiden todellinen luonne paljastui vasta 1980-luvulla, kun brittiläinen Ken Small lähti tutkimaan asiaa. ==Lähteet== ==Kirjallisuutta== * Luokka:Toisen maailmansodan sotilasoperaatiot Luokka:Vuoden 1944 sotahistoria
Goal.com

Goal.com on jalkapalloaiheinen uutissivusto. Sen juttuja julkaistaan 36 eri kielellä. == Goal 50 == Goal.com jakaa vuosittain parhaan pelaajan palkinnon ja listaa 50 parasta jalkapalloilijaa. Vuosi 1. 2. 3. 2008 Cristiano Ronaldo Lionel Messi Fernando Torres 2009 Lionel Messi Andres Iniesta Xavi 2010 Wesley Sneijder Lionel Messi Xavi 2011 Lionel Messi Cristiano Ronaldo Xavi 2012 Cristiano Ronaldo Iker Casillas Lionel Messi 2013 Lionel Messi Franck Ribery Cristiano Ronaldo == Lähteet == Luokka:Urheilusivustot
Pitääkö mun kaikki hoitaa?

Pitääkö mun kaikki hoitaa? on vuonna 2012 ensi-iltansa saanut Selma Vilhusen ohjaama suomalainen lyhytelokuva. Se kertoo lapsiperheen kiireisestä aamusta ja äidistä, joka yrittää hoitaa perheensä kaikki asiat itse.Suomileffa Viitattu 17.1.2014. Elokuva valittiin tammikuussa 2014 Oscar-ehdokkaaksi ensimmäisenä suomalaisena lyhytelokuvana ja kaikkien aikojen toisena suomalaiselokuvana. Ensimmäinen Oscar-ehdokkuuden saanut suomalainen elokuva oli Aki Kaurismäen Mies vailla menneisyyttä vuonna 2002. Elokuvaa on esitetty Suomessa Tampereen elokuvajuhlilla ja Helsingin lyhytelokuvafestivaaleilla sekä ulkomailla muun muassa Palm Springsissä, Chicagossa, Göteborgissa ja Budapestissa. Palkintoja se on saanut Helsingin lisäksi Aspenin lyhytelokuvafestivaaleilla. Elokuva sai ensiesityksensä televisiossa Yle Teema -kanavalla 21. joulukuuta 2013Yle TV-opas Viitattu 17.1.2014.. == Näyttelijät == == Lähteet == Luokka:Suomalaiset lyhytelokuvat
Sugar (yhtye)

Sugar oli vuosina 1992–1995 toiminut yhdysvaltalainen rockyhtye. Sen johtohahmona oli Hüsker Dü -yhtyeen laulaja ja kitaristi Bob Mould. Yhtye julkaisi lyhyeksi jääneellä urallaan kaksi studioalbumia, joista vuonna 1992 ilmestynyt esikoislevy Copper Blue sai paljon kehuja kriitikoilta. Muun muassa englantilainen New Musical Express valitsi sen vuoden albumiksi. Seuraavana vuonna julkaistu EP Beaster nousi Britannian albumilistalla sijalle 3 ja toinen kokopitkä albumi File Under: Easy Listening sijalle 7. == Diskografia == === Albumit ja EP:t === *Copper Blue (1992) *Beaster (EP, 1993) *File Under: Easy Listening (1994) === Livealbumit ja kokoelmat === *Besides (kokoelma, 1995) *The Joke Is Always on Us, Sometimes (live, 1995) == Lähteet == *AllMusic Luokka:Yhdysvaltalaiset rockyhtyeet
Cryptovenator

Cryptovenator (nimen merkitys: ”piilossa oleva saalistaja”) on sukupuuttoon kuollut synapsidisuku, joka eli myöhäisellä kivihiilikaudella ja kuuluu heimoon Sphenacodontidae. Se tunnetaan yhdestä alaleuan luupalan fossiilista, joka on löydetty Rheinland-Pfalzista Saksasta. Sukuun luettu laji on Cryptovenator hirschbergeri. Se oli suurehko lihansyöjä.A new basal sphenacodontid synapsid from the Late Carboniferous of the Saar−Nahe Basin, Germany Genus: Cryptovenator FRÖBISH, SCHOCH, MÜLLER, SCHINDLER & SCHWEISS, 2011 Paleofile.com (viitattu: 17. 1. 2014) Synapsida - Mammals and their extinct relatives Tree of Life Web Project (ToL) Autapomorphies of the main clades of synapsids Tree of Life Web Project (ToL) == Fylogenia == Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta): Cryptovenator restoration.jpg|Cryptovenator hirschbergerin rekonstruktio == Lähteet == Luokka:Synapsidit
Eumetnet

Eumetnet on eurooppalaisten ilmatieteellisten laitosten yhteistoimintaelin. Se perustettiin vuonna 1995 vapaamuotoisena verkostona, ja siitä tuli oikeushenkilö vuonna 2009. Eumetnetin pääkonttori on Brysselissä. Sen tarkoituksena on edistää yhteistyötä, jakaa kokemuksia ja suurten hankintojen kustannuksia sekä toimia laitosten yhteisenä äänitorvena ulkopuolisten tahojen kuten EU:n suuntaan. Esimerkkejä Eumetnetin koordinoimista ohjelmista ovat E-ASAP, joka järjestää laivoilta tehtäviä radioluotauksia, joilla mitataan ilmakehän pystyrakennetta merialueilla, ja E-AMDAR, joka kerää ja jakelee reittilentokoneista tehtäviä tuuli- ja lämpötilahavaintoja. Vuonna 2019 alusta Eumetnetissä on 31 jäsentä eli ilmatieteen laitokset seuraavista maista: Alankomaat, Belgia, Britannia, Espanja, Islanti, Irlanti, Italia, Itävalta, Kreikka, Kroatia, Kypros, Latvia, Luxemburg, Malta, Montenegro, Norja, Pohjois-Makedonia, Puola, Portugali, Ranska, Ruotsi, Saksa, Serbia, Slovakia, Slovenia, Suomi, Sveitsi, Tšekki, Tanska, Unkari ja Viro. == Lähteet == == Aiheesta muualla == * http://www.eumetnet.eu/ Luokka:Ilmatieteen instituutiot ja asemat Luokka:Eurooppalaiset järjestöt ja organisaatiot
Hiidenhauta

Hiidenhauta on vuonna 2012 perustettu, melodista black metalia soittava, satakuntalainen yhtye. Yhtyeen perustivat Tuomas Keskimäki yhdessä Emma Keskimäen kanssa. Hiidenhaudan sanoitukset on tehty kalevalamittaan ja ne sisältävät tarinoita kansanperinteestä, historiasta ja luonnosta. https://www.metal-archives.com/bands/Hiidenhauta/3540359693 == Jäsenet == * Tuomas Keskimäki — laulu, sanoitus https://www.facebook.com/Hiidenhauta/about/?entry_point=page_nav_about_item&tab;=page_info * Emma Keskimäki – laulu * Otto Hyvärinen – kitara * Eetu Ritakorpi – rummut, lyömäsoitin * Henri Hakala – basso === Entiset jäsenet === http://kaaoszine.fi/hiidenhauta-julkaisee-odotetun-kakkosalbuminsa- maaliskuussa-ensimmainen-single-julkaistu-tanaan/ * Gastjäle – kosketinsoitin, huilu == Diskografia == EP:t * * Studioalbumit * * http://shockwavemagazine.com/hiidenhauta-to-release-second-album-in-march- first-single-out-now/ * https://www.inferno.fi/uutiset/hiidenhauta-laulaa- uudella-levyllaan-suomalaisen-pirun-monipuolisuudesta-ensimaistiaisena- tarjolla-single-riidenlieko/ == Lähteet == == Aiheesta muualla == * Luokka:Suomalaiset black metal -yhtyeet
Glykogeniini

Glykogeniini on entsyymi, joka osallistuu sokeriaineenvaihduntaan katalysoimalla glykogeenin synteesiä. Glykogeniini katalysoi glukoosiyksiköistä koostuvien oligomeerien muodostumista UDP-glukoosista. Glykogeniinin EC-numero on EC 2.4.1.186. ==Ominaisuudet ja toiminta== Glykogeniinistä on useita isoentsyymejä, joista yleisin on glykogeniini 1, joka koostuu kahdesta molekyylimassaltaan 37 kDa samanlaisesta alayksiköstä. Tämän isoentsyymin lisäksi kädellisten maksassa esiintyy glykogeniini 2, joka koostuu kahdesta molekyylimassaltaan 66 kDa olevasta samanlaisesta alayksiköstä. Glykogeniinin kumpikin alayksikkö on katalyyttisesti aktiivinen. Entsyymi siirtää glukoosiyksiköitä UDP-glukoosilta ja liittää ne itseensä tiettyjen tyrosiiniaminohappojen sivuketjuihin muodostaen glykaaniprimeerin. Tyypillisesti glukoosiyksiköitä on tässä primeerissä 5-13\. Glykogeniini ei muodosta tätä pidempiä polymeerejä vaan glykogeenin synteesiä jatkaa toinen entsyymi glykogeenisyntaasi ja glykogeniini muodostaa glykogeenipolymeerin proteiiniytimen. Glykogeniini vaatii toimiakseen mangaani-ioneja. ==Lähteet== Luokka:Transferaasit
Antonia (nimi)

Antonia on naisen etunimi, latinalaisen Antonius-nimen tai sen lyhentymän Antonin naispuolinen vastine. Suomessa Antonia-nimen on Digi- ja väestötietoviraston tilastojen mukaan saanut vuoden 2019 loppuun mennessä 941 naista. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Antonian nimipäivä on 17. tammikuuta, joka on myös Antonin nimi­päivä sekä suomen- että ruotsin­kielisessä kalenterissa. == Tunnettuja Antonioita == === Antiikin henkilöitä === * Antonia Hybrida, Marcus Antoniuksen toinen vaimo * Antonia Major, Antonia vanhempi, Marcus Antoniuksen tytär * Antonia Minor, Marcus Antoniuksen tytär, keisari Claudiuksen äiti * Claudia Antonia, keisari Claudiuksen tytär === Nykyajan henkilöitä === * Antonia Christina Basilotta, Toni Basil (s. 1943), yhdysvaltalainen laulaja, lauluntekijä, näyttelijä, koreografi ja tanssija * Antonia Brico (1902–1989), alankomaalais-yhdysvaltalainen kapellimestari ja pianisti * Antonia Collette, Toni Collette (s. 1972), australialainen näyttelijä ja laulaja * Antonia Susan Duffy, A. S. Byatt (1936–2023), yhdysvaltalainen kirjailija ja runoilija * Antonia Fahberg (1928–2016), itävaltalainen oopperalaulaja * Antonia Fraser (s. 1932), brittiläinen kirjailija * Antonia Gerena Rivera (1900–2015), puertoricolainen yksi maailman vanhimmiksi eläneistä henkilöistä * Antonia Gröndahl (s. 1995), suomalainen maantiepyöräilijä * Antonia Göransson (s. 1990), ruotsalainen jalkapalloilija * Antonia Haga (s. 1989), suomalainen pyöräsuunnistaja * Antonia Cäcilia Holfelder (s. 1971), saksalainen näyttelijä * Antonia Iacobescu (s. 1989), romanialainen laulaja, esiintyjä ja malli * Antonia Johnson (s. 1943), ruotsalainen yritysjohtaja ja miljardööri * Antonia Lottner (s. 1996), saksalainen tennispelaaja * Antonia Prebble (s. 1984), uusiseelantilainen näyttelijä * Antonia Ringbom (s. 1946), suomenruotsalainen animaatiotaiteilija, kirjailija, ohjaaja ja tuottaja * Antonia Terzi (1971–2021), italialainen Formula 1 -talli-insinööri == Kuvitteellisia Antonioita == * Antonia, Marleen Gorrisin elokuvassa Antonian maailma * Antonia Dreykov, Marvel Cinematic Universumin naispuolinen versio Urakoitsijasta * Antonia Monetti, Argent, supersankaritar DC Comicsin sarjakuvissa == Lähteet == == Aiheesta muualla == Luokka:Etunimet
INDAV

INDAV Oy on vuonna 1990 perustettu audiovisuaaliseen tuotantoon erikoistunut yritys, jonka toimitilat ja studio sijaitsevat Lauttasaaressa, Helsingissä. Tuotantoyhtiön asiakkaita ovat pk-yritykset, kansainväliset konsernit, yhdistykset ja liitot sekä viestintä- ja mainostoimistot. INDAV sai alkunsa jo 1960-luvulla Wärtsilän mediaosastona, josta se myöhemmin yhtiöityi omaksi yritykseksi. Tuotantoyhtiö aloitti toimintansa erikoistuen raskaan teollisuuden, meri-, lasi- ja keramiikkateollisuuden alojen valokuva- ja videotuotantoon. Yrityksen päätuotteita ovat mm. yritys- ja tuote-esittelyt, teollisuuskuvaukset, tapahtumataltioinnit, katsaukset ja tuotantoprosessien kuvaukset. INDAVilla on lisäksi laaja kuva-arkisto, joka sisältää materiaalia suomalaisesta teollisuudesta ja muotoilusta 1960-luvulta lähtien. ==Aiheesta muualla== *INDAV Oy:n kotisivut Luokka:Suomalaiset tuotantoyhtiöt Luokka:Wärtsilä